stanford-oval/wikipedia huggingface dataset:
Samsung Galaxy S21

| Samsung Galaxy S21 |
| --- | --- |

 (Vasemmalta oikealle) Samsung Galaxy S21, Samsung Galaxy S21 FE, Samsung Galaxy S21+, ja Samsung Galaxy S21 Ultra
Valmistaja:  Samsung
Julkaistu:  S21, S21+, S21 Ultra: 14. tammikuuta 2021   S21 FE: 3. tammikuuta 2022
Edeltäjä:  Samsung Galaxy S20
Seuraaja:  Samsung Galaxy S22
Muut versiot:  Samsung Galaxy S21 FE, Samsung Galaxy S21+, Samsung Galaxy S21 Ultra
Käyttöverkot:  2G, 3G, 4G ja 5G
Mitat:  151,7 × 71,2 × 7,9 mm
Paino:  169 g
Näyttö:  6,2 tuumaa, 120 Hz
Näytön kuvatarkkuus:  1 080 × 2 400 px
Suoritin:  Exynos 2100 -kahdeksan­ydinprosessori
Grafiikkapiiri:  Mali-G78 MP14
Keskusmuisti:  8 Gt
Flash-muisti:  128 tai 256 Gt
Takakamera:  12 Mpx + 64 Mpx (telekamera) + 12 Mpx (ultralaaja­kulmakamera)
Etukamera:  10 Mpx
Käyttöjärjestelmä:  Android 11
Akku:  4 000 mAh
Liitännät:  USB-C
Muistikorttipaikka:  ei ole
Muuta:  sormenjälkitunnistin, langaton lataus, IP68
Infobox OKNimi-testi OK: 
Samsung Galaxy S21 on Samsungin 14. tammikuuta 2021 julkistama älypuhelin. Samalla julkistettiin suuremmat Samsung Galaxy S21+- ja Samsung Galaxy S21 Ultra -versiot. Puhelinten ennakkotilaus alkoi julkistuspäivänä, ja niiden toimitukset alkoivat 29. tammikuuta 2021. Samsung Galaxy S21 FE julkistettiin 3. tammikuuta 2022. Sen ennakkotilaus alkoi samana päivänä, ja toimitukset alkoivat 11. tammikuuta 2022.
Samsung Galaxy S21:ssä on kahdeksanydinprosessori ja 6,2 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia on kahdeksan gigatavua. Puhelimessa on kolme takakameraa. Pääkameran tarkkuus on 12 megapikseliä, telekameran 64 megapikseliä ja ultralaajakulmakameran 12 megapikseliä. Telekamerassa on kolminkertainen hybridizoom. Etukameran tarkkuus on 10 megapikseliä. Puhelimessa on näytönalainen sormenjälkitunnistin ja 4 000 milliampeeritunnin akku, joka tukee 25 watin pikalatausta ja 15 watin langatonta latausta. Puhelin on veden- ja pölynkestävä, ja sen IP-luokitus on 68. Käyttöjärjestelmänä on Android 11 ja käyttöliittymänä One UI 3.1.
Aiheesta muualla

Samsung Galaxy S21 Samsungin sivuilla
Rämekauniainen

| Rämekauniainen |
| --- | --- |

Uhanalaisuusluokitus
 
 
Suomessa:
 Elinvoimainen 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Elateriformia
Yläheimo::  Kauniaismaiset Buprestoidea
Heimo::  Jalokuoriaiset Buprestidae
Suku::  Phaenops
Laji::  formaneki
Kaksiosainen nimi
 Phaenops formaneki  (Jacobson, 1913) 
Katso myös
   Rämekauniainen Wikispeciesissä  
Infobox OKNimi-testi OK: 
Rämekauniainen (Phaenops formaneki) on jalokuoriaisten (Buprestidae) heimoon kuuluva kovakuoriaislaji. Rämekauniaisen tieteellinen lajinimi formaneki kunnioittaa tšekkiläistä entomologi Romuald Formánekia. Rämekauniainen on 6–10 millimetrin mittainen. Sen kuori on yleensä vihertävä mutta vivahtaa joskus pronssiin. Lajin levinneisyysalue kattaa alueita Ranskasta ja Espanjasta aina Mongoliaan ja Itä-Aasiaan asti. Suomessa se on melko harvinainen mutta on silti luokiteltu maassa alueellisesti elinvoimaiseksi lajiksi. Se elää pääasiassa männyllä ja joskus harvoin myös kuusella. Rämekauniaisen toukat kehittyvät aikuiseksi kahdessa vuodessa. Kuoriutuessaan puusta ulos ne jättävät siihen soikean ja kapean reiän, jonka korkeus on 3,5–4,5 ja leveys 1,8–2 millimetriä.
Aiheesta muualla

Laji.fi: Rämekauniainen (Phaenops formaneki)
Fauna Europaea: Phaenops formaneki (englanniksi)
Saku Salminen (jääkiekkoilija, 1999)

| Saku Salminen> Henkilötiedot |
| --- | --- |
Syntynyt: 13. marraskuuta 1999 (ikä 24) Tampere, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  88 kg
Seura
Seura:  SaiPa
Sarja:  SM-liiga
Pelinumero:  50
Pelaajaura
Pääsarjaura:  2021–
Aik. seurat:  TUTO Hockey (Mestis) Tappara (SML) Pelicans (SML)
Saku Salminen (s. 13. marraskuuta 1999 Tampere) on suomalainen jääkiekkopuolustaja, joka edustaa SM-liigajoukkue Saimaan Palloa. Hän on pelannut urallaan myös hyökkääjänä.
Muuta

Salminen valmistui ylioppilaaksi Sammon keskuslukiosta syksyllä 2018.
Samuelin kirjat

Samuelin kirjoiksi kutsutaan kahta historiakirjaa heprealaisessa ja kristillisessä Raamatussa. Ne ovat:
Ensimmäinen Samuelin kirja
Toinen Samuelin kirja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Samuelin kirjat”, voi hakea sivunnimihaulla, laajalla sivunnimihaulla tai tekstihaulla.
Tuohikotin helluntaiseurakunta

| Tuohikotin helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1930
Puheenjohtaja:  Kyösti Kylliäinen
Pääkirkko:  Alakylänraitti 5 46110 Tuohikotti
Aiheesta muualla
Sivusto
Infobox OKNimi-testi OK: 
Tuohikotin helluntaiseurakunta on vuonna 1930 perustettu kouvolalainen helluntaiseurakunta. Seurakunnan puheenjohtaja on Kyösti Kylliäinen. Seurakunnan toimitilat sijaitsevat Tuohikotissa Alakylänraitilla.
Seurakunnan toimintaan kuuluvat jumalanpalvelusten ja rukousiltojen järjestäminen.
Salvador Sánchez

| Salvador Sánchez> Henkilötiedot |
| --- | --- |
Koko nimi:  Salvador Sánchez Santiago
Syntynyt: 26. tammikuuta 1959 Santiago Tianguistenco
Kuollut: 12. elokuuta 1982
Kansalaisuus:  Meksiko
Nyrkkeilijä
Lempinimi:  Chava
Pituus:  170  cm
Painoluokka:  höyhensarja
Kätisyys:  oikeakätinen
Ammattilaistilastot
Ottelut:  46
Voitot:  44
– tyrmäysvoitot:  32
Tappiot:  1
Ratkaisemattomat:  1
Salvador Sánchez Santiago (26. tammikuuta 1959 – 12. elokuuta 1982) oli meksikolainen höyhensarjan ammattilaisnyrkkeilijä ja höyhensarjan maailmanmestari.
Sánchez, joka ryhtyi ammattilaiseksi jo 16 vuoden iässä vuonna 1975, voitti uransa 18 ensimmäisestä ammattilaisottelusta 17 tyrmäyksellä. Vaikka hän oli ruumiinrakenteeltaan pitkä ja laiha, oli hän myös voimakas iskijä. 9. syyskuuta 1977 hän pääsi haastamaan Antonio Becerran Meksikon kääpiösarjan mestaruudesta, mutta hävisi 12-eräisen kamppailun lopulta tuomariäänin. Kyseinen tappio jäi hänen uransa ainoaksi.
2. helmikuuta 1980 Sánchez kohtasi yhdeksän kertaa peräkkäin mestaruuttaan onnistuneesti puolustaneen kovaiskuisen Danny Lopezin WBC:n höyhensarjan mestaruusottelussa ja voitti kamppailun 13. erässä teknisellä tyrmäyksellä. Hän puolusti mestaruuttaan saman vuoden aikana Ruben Castilloa, uudelleen Lopezia teknisellä tyrmäyksellä, Patrick Fordia ja tulevaa mestaria Juan LaPortea vastaan.
Seuraavana vuonna Sánchez voitti puolustusotteluissa Roberto Castanonin teknisellä tyrmäyksellä kymmenennessä erässä, WBC:n alemman höyhensarjan mestarin, tuolloin vielä voittamatonta ja 33:sta ottelustaan 32 tyrmäyksellä voittaneen Wilfredo Gomezin kahdeksannen erän tyrmäyksellä, ja uransa viimeiseksi jääneessä ottelussaan ja yhdeksännessä perättäisessä mestaruuden puolustuksessaan 21. kesäkuuta nuoren ja aggressiivisen ghanalaisen tulevan maailmanmestarin Azumah Nelsonin 15. erässä teknisellä tyrmäyksellä. Kolmen viikon kuluttua hän kuoli liikenneonnettomuudessa uuden Porsche-urheiluautonsa ratissa vain 23-vuotiaana.
Samuen kieli

| Samue |
| --- | --- |
Muu nimi:  wara
Tiedot
Alue:  Burkina Faso
Virallinen kieli:  ei virallista asemaa
Puhujia:  9000
Kirjaimisto:  ei virallista kirjakieltä
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  gurilaiset kielet
 Ohje 
Samuen kieli (samue) on kieli, joka kuuluu  nigeriläis-kongolaiseen kielikuntaan ja sen gurilaisten kielten ryhmään. Vierasperäinen nimitys kielelle on wara, mutta sitä pidetään halventavana. Samueta puhuu arviolta noin 9000 sama-kansan jäsentä viidessä kylässä Burkina Fason lounaisosissa Afrikassa. Samue jakautuu kahteen päämurteeseen, pohjoiseen ja eteläiseen. Lisäksi yhdessä muista kylistä erillään olevassa kylässä asuvat samat puhuvat kielimuotoa, jota voidaan pitää joko samuen kolmantena murteena tai omana kielenään.
Samue on toonikieli, jossa on kolme toonia: korkea, keskinen ja matala. Toonit erottelevat sanojen merkityksiä sekä kieliopillisia tehtäviä.
Samuen kielen kirjoitusasun kehittäminen alkoi 2010-luvulla. Tätä tehtävää on edistänyt merkittävästi suomalainen kielentutkija Virpi Ouattara (s. 1979).
Tuomiopäivän saarnaajat

| Tuomiopäivän saarnaajat> Praying for Armageddon |
| --- | --- |

Ohjaaja:  Tonje Hessen Schei
Aiheesta muualla
IMDb
Infobox OKNimi-testi OK: 
Tuomiopäivän saarnaajat (engl. Praying for Armageddon) on Tonje Hessen Schein ohjaama norjalainen dokumenttielokuva vuodelta 2023. Se julkaistiin kansainvälisesti 20. maaliskuuta 2023. Aihepiirinä on Yhdysvaltain uskonnollisen oikeiston vaikutus maalliseen politiikkaan. Evankelikaalien toiminta esitetään dokumentissa Israelin ja Palestiinan välejä kärjistävänä sekä laajemmin Lähi-itää epävakauttavana.
Dokumentissa esiintyy muun muassa sellaisia Ilmestyskirjan merkitystä painottavia evankelikaaleja, jotka uskovat Jeesuksen palaavan raskaasti aseistautuneena Israelin hallitessa koko Jerusalemia. Osa dokumentissa esiintyvistä henkilöistä peräänkuuluttaa väitetysti Jeesuksen toiseen tulemiseen johtavaa lopun aikojen taistelua. Dokumentti välittää kuvan profeetallisten näkyjen vaikutuksesta Yhdysvaltain ulkopolitiikkaan. Elokuvassa esitellään muun muassa John Hageen johtamaa uskonnollista toimintaa ja haastatellaan Donald Trumpin hengelliseksi neuvonantajaksi kutsuttua baptisti Robert Jeffressiä.
Tuomiopäivän saarnaajat julkaissut tuotantoyhtiö on UpNorth Film. Tuotannossa yhteistyötä on ollut norjalaisten kanssa tekemässä henkilöitä Ruotsista, Saksasta ja Suomesta.
Aiheesta muualla

Tuomiopäivän saarnaajat Internet Movie Databasessa (englanniksi)
Trisomia 16

Trisomia 16 on yleisin autosomin trisomia raskauden aikana. Siinä kromosomia 16 kehittyy kolme kappaletta normaalin kahden sijasta. Jos sikiöllä esiintyy täydellinen trisomia 16, ei elävänä syntyminen ole mahdollista. Tilanteeseen liittyvien ultraäänilöydösten joukossa ovat sydämen, virtsateiden ja sukupuolielinten poikkeavuudet, keuhkojen vajaakehittyneisyys (hypoplasia), rajoittunut kasvu ja kaksisuoninen napanuora. Trisomia 16 on yleisin raskauden ensimmäisellä kolmanneksella keskenmenon aiheuttava kromosomipoikkeavuus.
Jos trisomia 16 esiintyy mosaiikkimuotoisena, elävänä syntyminen on mahdollista. Harvinaisena tavattava mosaiikkitrisomia 16 tuottaa suuresti vaihtelevan fenotyypin. Joskus siinä ilmenee vain lieviä poikkeamia normaalista kehityksestä. Mahdollisten oireiden joukossa ovat kohdunsisäinen rajoittunut kasvu, epänormaali ihon pigmentaatio, kallon, kasvojen ja kehon epäsymmetrisyys, sydänviat, sukupuolielinten poikkeavuudet (kuten hypospadia ja piilokiveksisyys), skolioosi, kuulovamma, luuston epämuodostumat, kasvojen epämuodostuneisuus sekä kehitysviive.
Samuil

Samuil voi viitata ainakin seuraaviin henkilöihin:
Samuil, Bulgarian tsaari
Samuil Angelov, suomalainen viinimestari
Samuil Feinberg, venäläinen säveltäjä ja pianisti
Samuil Vainštein, venäjänjuutalainen shakinpelaaja, julkaisija sekä toimittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Samuil”, voi hakea sivunnimihaulla, laajalla sivunnimihaulla tai tekstihaulla.
Samuelsson

Samuelsson tai Samuelson on muun muassa seuraavien henkilöiden sukunimi:
Bengt I. Samuelsson (1934–2024), ruotsalainen biokemisti, Nobelin lääketieteen palkinnon saaja
Emma Samuelson, Emma Samms (s. 1960), englantilainen näyttelijä
Evelina Samuelsson (s. 1984), ruotsalainen jääkiekkoilija
Gar Samuelson (1958–1999), yhdysvaltalainen rumpali
Guðjón Samúelsson (1887–1950), islantilainen arkkitehti
Henrik Samuelsson (s. 1994), yhdysvaltalais-ruotsalainen jääkiekkoilija
Jessica Samuelsson (s. 1992), ruotsalainen jalkapalloilija
Jimmy Samuelsson (s. 1976), ruotsalainen painija
Joan Samuelson, Joan Benoit (s. 1957), yhdysvaltalainen kestävyysjuoksija
Kjell Samuelsson (s. 1958), ruotsalainen jääkiekkoilija ja valmentaja
Lars Samuelson (s. 1935), ruotsalainen muusikko, trumpetisti ja sovittaja
Lennart Samuelsson (1924–2012), ruotsalainen jalkapalloilija ja valmentaja
Magnus Samuelsson (s. 1969), ruotsalainen näyttelijä
Marie Samuelsson (s. 1956), ruotsalainen säveltäjä
Martin Samuelsson (s. 1982), ruotsalainen jääkiekkoilija
Mattias Samuelsson (s. 2000), yhdysvaltalainen jääkiekkoilija
Mikael Samuelsson (s. 1978), ruotsalainen jääkiekkoilija
Orion Samuelson (s. 1934), yhdysvaltalainen radio- ja televisiotoimittaja
Paul Samuelson (1915–2009), yhdysvaltalainen taloustieteilijä, Nobelin taloustieteen palkinnon saaja
Philip Samuelsson (s. 1991), yhdysvaltalais-ruotsalainen jääkiekkoilija
Samuli Samuelsson (s. 1995), suomalainen pikajuoksija
Sebastian Samuelsson (s. 1997), ruotsalainen ampumahiihtäjä
Tommy Samuelsson (s. 1960), ruotsalainen jääkiekkoilija ja valmentaja
Ulf Samuelsson (s. 1964), ruotsalais-yhdysvaltalainen jääkiekkoilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Scott (Wisconsin)

Scott on seitsemän kaupungin nimi Yhdysvaltojen osavaltiossa Wyomingissa:
Scott, Brownin piirikunta
Scott, Burnettin piirikunta
Scott, Columbian piirikunta
Scott, Crawfordin piirikunta
Scott, Lincolnin piirikunta
Scott, Monroen piirikunta
Scott, Sheboyganin piirikunta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Scott”, voi hakea sivunnimihaulla, laajalla sivunnimihaulla tai tekstihaulla.
Rubber Factory

| Rubber Factory The Black Keys |
| --- | --- | --- |

Studioalbumin tiedot
 Äänitetty : tammi–toukokuu 2004
 Studio : Sentient Sound, Akron, Ohio
 Julkaistu: 7. syyskuuta 2004
 Formaatti: CD, LP
 Tuottaja(t): Patrick Carney
 Tyylilaji: garage rock, blues rock
 Kesto: 41.43
 Levy-yhtiö: Fat Possum (80379-2)
The Black Keysin muut julkaisut
| Thickfreakness 2003 | Rubber Factory 2004 | Magic Potion 2006 |
Singlet albumilta Rubber Factory
 ”10 A.M. Automatic” Julkaistu: 2004  ”Till I Get My Way” Julkaistu: 2004  ”Girl Is On My Mind” Julkaistu: 2004
Rubber Factory on The Black Keysin kolmas studioalbumi, joka julkaistiin 7. syyskuuta 2004.
Kappaleet

Kaikki kappaleet kirjoittanut Dan Auerbach ja Patrick Carney, ellei toisin mainita.
When the Lights Go Out – 3.23
10 A.M. Automatic – 2.59
Just Couldn’t Tie Me Down – 2.57
All Hands Against His Own – 3.16
The Desperate Man – 3.45
Girl Is on My Mind – 3.28
The Lengths – 4.54
Grown So Ugly – 2.27 (säv. Robert Pete Williams)
Stack Shot Billy – 3.21
Act Nice and Gentle – 2.41 (säv. Ray Davies)
Aeroplane Blues – 2.50
Keep Me – 2.52
Till I Get My Way – 2.31
Kappaleet > Japanin bonusraita

Summertime Blues – 2.34 (säv. Eddie Cochran)
Kokoonpano > Yhtye

Dan Auerbach – sähkökitara, laulu, viulu, havaijinkitara, taputus, masteroija, tuottaja
Patrick Carney – rummut, lyömäsoittimet, taputus, tuottaja, äänitys, masteroija
Kokoonpano > Tuotanto

Greg Calbi – masteroija
Michael Carney – kannen suunnittelu
Arvostelut

AllMusic:
Rolling Stone:
Soundi:
Aiheesta muualla

Rubber Factory discogs.com -sivustolla
Ruotsin kuninkaallinen tiedeakatemia

| Ruotsin kuninkaallinen tiedeakatemia Kungliga Vetenskapsakademien |
| --- | --- |
 Ruotsin kuninkaallisen tiedeakatemian sinetti.
Tunnuslause:  För efterkommande (suom. Jälkipolville)
Perustettu:  1739
Tyyppi:  tiedeakatemia
Päämaja:  Lilla Frescativägen 4A, Tukholma
Jäsenet:  noin 460 ruotsalaista ja 175 ulkomaista jäsentä
Aiheesta muualla
Kungl. Vetenskapsakademien (ruotsiksi)
Infobox OKNimi-testi OK: 
Ruotsin kuninkaallinen tiedeakatemian päärakennus Tukholmassa.
Ruotsin kuninkaallinen tiedeakatemia (ruots. Kungliga Vetenskapsakademien) on yksi Ruotsin kuninkaallisista akatemioista. Sen tehtävänä on tieteiden, erityisesti luonnontieteiden ja matematiikan, edistäminen. Alkuvaiheessa tiedeakatemian tavoite oli nykyistä laajempi, sillä tavotteisiin kuului myös talouden, kaupan, hyödyllisten taitojen ja valmisteita koskeva tietämyksen edistäminen (ruotsiksi): i Sverige upparbeta och kringsprida kunskaper i matematik, naturkunnighet, ekonomi, handel och nyttiga konster och manufakturer.
Tiedeakatemia on perustettu vuonna 1739 brittiläisen Royal Societyn ja Ranskan tiedeakatemian antamaa esikuvaa seuraten. Perustajina oli kuusi ruotsalaista tiedemiestä ja poliitikkoa. Kansainvälisesti tunnetun tiedeakatemian ensimmäisistä jäsenistä oli Carolus Linnaeus (myöhemmin Carl von Linné). Varhain mukaan tuli myös Anders Celsius.
Akatemian toiminnan pääasialliset tarkoitukset ovat:
tarjota tutkijoille poikkitieteellinen keskustelufoorumi
tarjota tutkijoille ainutlaatuinen työskentely-ympäristö
tukea aloittelevia tutkijoita
edistää kansainvälisiä tieteellisiä kontakteja
edistää tieteiden asemaa yhteiskunnassa ja vaikuttaa tiedepoliittisiin priorisointeihin
luoda mielenkiintoa matematiikkaan ja luonnontieteisiin koululaitoksessa
levittää tieteellistä informaatiota eri muodoissa
Akatemian erilliset Nobel-komiteat päättävät vuosittain Nobelin fysiikkapalkinnon, Nobelin kemianpalkinnon ja taloustieteen Nobel-palkintojen saajat.
Jäsenet

Tiedeakatemiassa on noin 460 ruotsalaista ja 175 ulkomaista jäsentä. Jäsenkunnan ikä on verraten korkea, sillä jäseninä saa olla korkeintaan 175 enintään 65-vuotiasta ruotsalaista jäsentä; tätä vanhempia jäseniä ei lukumäärärajoitus koske. Kaikkiaan ruotsalaisia jäseniä on tiedeakatemian historian aikana ollut noin 1 700. Jäsenet on jaettu tieteenalansa mukaan kymmeneen eri aihealueeseen eli luokkaan. Vuodesta 1810 lähtien tiedeakatemian kunniajäseneksi on valittu Ruotsin kuningashuoneen jäseniä. Vuonna 2021 esimerkiksi kruununprinssessa Victoria oli tiedeakatemian kunniajäsen.
Jäsenet > Perustajajäsenet

Jäsennumerot 1–5 arvottiin akatemian ensimmäiseen kokoukseen osallistuneiden perustajajäsenien kesken. Kokouksesta poissa ollut sai numeron 6.
Jonas Alströmer
Anders Johan von Höpken
Sten Carl Bielke
Carl von Linné
Mårten Triewald
Carl Wilhelm Cederhielm
Aiheesta muualla

Kuvia tai muita tiedostoja aiheesta Ruotsin kuninkaallinen tiedeakatemia Wikimedia Commonsissa
Ruotsin kuninkaallisen tiedeakatemian kotisivut
Tuomiopäivän aurinko nousee

| Tuomiopäivän aurinko nousee |
| --- | --- |

Kirjailija:  Arto Paasilinna
Kieli:  suomi
Kustantaja:  WSOY
Julkaistu:  1997
Sivumäärä:  245
ISBN:  9789510219959

Löydä lisää kirjojaKirjallisuuden teemasivulta
Tuomiopäivän aurinko nousee on Arto Paasilinnan kirjoittama romaani. Teos ilmestyi vuonna 1997 ja sen kustansi WSOY. Teos on käännetty ruotsiksi vuonna 2007 nimellä  Domedagen gryr
Kirjan tapahtumat

Hermanni Heiskari on pilkillä kesäkuisella Inarijärvellä. Hän on työtön, kalaa ei tule ja pian viima nostaa ankaran lumipyryn. Tuiskusta pilkistää esiin kuumailmapallo, jonka korista kaunis nainen huutaa apua. Hermanni on hänen sankaripelastajansa. Nainen, Leena Lundmark ei unohda pelastaajansa. Alkaa matka pitkin Lappia ja muuta Suomea, sekä uskalletaan ulkomaillekin.
Rämehopeatäplä

| Rämehopeatäplä |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Täpläperhoset Nymphalidae
Alaheimo::  Kaposiivet ja hopeatäplät Heliconiinae
Suku::  Boloria
Laji::  eunomia
Kaksiosainen nimi
 Boloria eunomia  (Esper, 1800) 
Synonyymit
 Proclossiana eunomia 
Katso myös
   Rämehopeatäplä Commonsissa 
Infobox OKNimi-testi OK: 
Rämehopeatäplä (Boloria eunomia) on koko Suomessa esiintyvä, Pohjois-Suomessa yleisenä esiintyvä hopeatäplälaji. Perhonen on noin 3,5 senttimetrin kokoinen. Se viihtyy ainoastaan soilla suopursujen läheisyydessä. Lajista tunnetaan kolme eri tyyppiä, etelässä perhonen on suuri ja vaalea ja pohjoisessa pieni ja vaalea. Perhosen toukat elävät juolukoilla, orvokeilla, suokukalla sekä mahdollisesti jopa nurmitattarella (Polygonum viviparum). Se talvehtii toukkana.
Kuvaus

Dosal side
△ Ventral side
Aiheesta muualla

LuontoPortti: Rämehopeatäplä (Boloria eunomia)
Suomen Perhoset: Rämehopeatäplä
Perhosopas: Rämehopeatäplä (Boloria eunomia)[vanhentunut linkki]
Keskisuomalainen: Rämehopeatäplä[vanhentunut linkki]
UniProt, Taxonomy: Boloria eunomia (englanniksi)
Tokyo Mirage Sessions ♯FE

| Tokyo Mirage Sessions ♯FE |
| --- | --- |

Kehittäjä:  Atlus
Julkaisija:  Nintendo
Jakelija:  Nintendo eShop
Ohjaaja:  Eiji Ishida ja Kaori Ando
Tuottaja:  Shinjiro Takata ja Hitoshi Yamagami
Pelisarja:  Fire Emblem ja Megami Tensei
Julkaistu:  JP 2015
Lajityyppi:  tietokoneroolipeli ja fiktiivinen risteytys (en)
Pelimuoto:  yksinpeli
Ikäluokitus:  CERO: B (12 vuotta tai vanhempi)  ESRB: Teini-ikäisille  PEGI 12  USK 12 
Alusta:  Wii U
Jakelumuoto:  Digitaalinen lataus
Lisää peliartikkeleitaVideopelien teemasivulla
Tokyo Mirage Sessions ♯FE on Atlusin kehittämä ja Nintendon julkaisema roolipeli. Peli on julkaistu vuonna 2015 Wii U:lle. Pelin uusintaversio Tokyo Mirage Sessions ♯FE: Encore on julkaistu vuonna 2020 Nintendo Switchille.
Pelaaminen

Peli on suunniteltu crossoverina kahden pelisarjan välillä. Peli yhdistää Megami Tensei ja Fire Emblem -sarjoja. Peli seuraa nuoria idoliksi pyrkiviä nykypäivän Tokiossa.
Pelin päähahmo on Itsuki, joka ystävineen ajautuu taisteluun maailman kohtalosta. Vihamieliset hahmot ovat hyökänneet kaupunkiin johtaen asukkaiden katoamisiin.
Pelaaminen muistuttaa luolastoseikkailua, jossa on vuoropohjaisia taisteluita.
Julkaisut

Peli on julkaistu 26. joulukuuta 2015 Japanissa. Peli on julkaistu vuonna 2016 Euroopassa ja Pohjois-Amerikassa.
Vastaanotto

Pelin Wii U -versio sai IGN:n arvostelussa arvosanaksi 7.6/10.
Pelin Wii U -versio sai GameSpotin arvostelussa arvosanaksi 8/10.
Pelin Nintendo Switch -versio sai Nintendo Lifen arvostelussa arvosanaksi 8/10. Pelin Nintendo Switch -versio sai arvosanaksi 4/5 tähteä The Guardianin arvostelussa.
Aiheesta muualla

Tokyo Mirage Sessions ♯FE MobyGamesissa (englanniksi)
Tokyo Mirage Sessions ♯FE MobyGamesissa (englanniksi)
Ääninäyttelijät Behind the Voice Actors -sivustolla (englanniksi)
Saksan viinitie

| Saksan viinitie> Deutsche Weinstraße |
| --- | --- |
 Kartta
Maa:  Saksa
Pituus:  85 km
Alkupiste:  Schweigen-Rechtenbach
Päätepiste:  Bockenheim an der Weinstraße (85 km)
Saksan viinitie (saks. Deutsche Weinstraße) on 85 kilometriä pitkä Pfalzin viinialueita halkova matkailutie. Se alkaa Ranskan rajalla sijaitsevasta Schweigen-Rechtenbachin kunnasta pohjoiseen Bockenheimiin.
Historia

Viinitien alussa Schweigen-Rechtenbachissa olevan saksalaisen viiniportin (Deutsches Weintor) rakennuttivat kansallissosialistit vuonna 1935. Portin tarkoitus oli kansallissosialistien omien intressien lisäksi lisätä alueen matkailua.
Pfalzin viininviljelyalue

Pfalzin viinialue on 23 000 hehtaarin suuruinen ja se on Saksan toiseksi suurin viinialue. Viininviljelijöitä alueella on noin 4000, joista suurin osa työskentelee perheyrityksissä. Eniten alueella viljellään Riesling-viinirypäleitä, jonka viljelyala on lähes 6 000 hehtaaria. Huhti-marraskuussa viininvalmistajat avaavat tiloillensa Pop up -ravintoloita, joissa he tarjoavat oman tilansa viiniä sekä pieniä, yksinkertaisia välipaloja. Nämä tunnistaa kyltistä jossa lukee Straußwirtschaft.